Μελέτη των υπερηχοκαρδιογραφικών παραμέτρων μυοκαρδιακής παραμόρφωσης σε ασθενείς με υπερτροφική μυοκαρδιοπάθεια
Creators: name: Ζέγκος, Θωμάς Α.
Publisher: name: Aristotle University of Thessaloniki
Year: 2020
Subjects: Υπερτροφική Μυοκαρδιοπάθεια
Αιφνίδιος θάνατος
Παράμετροι παραμόρφωσης
Πρόγνωση
Hypertrophic Cardiomyopathy
Sudden death
Deformation parameters
Prognosis

description: Οι παράμετροι μυοκαρδιακής παραμόρφωσης της αριστερής κοιλίας και του αριστερού κόλπου αποτελούν υπερηχοκαρδιογραφικούς δείκτες που μετρώνται με τη μέθοδο του δισδιάστατου speckle tracking από δεδομένα της απλής δισδιάστατης υπερηχοκαρδιογραφίας. Τα πρώτα αποτελέσματα για την αξία τους ως προγνωστικοί παράγοντες στην υπερτροφική μυοκαρδιοπάθεια φαίνεται να είναι ενθαρρυντικά ωστόσο βασίζονται κυρίως σε μικρές ανασκοπικές μελέτες. Η παρούσα μελέτη αποτελεί την πρώτη προοπτική μελέτη παρατήρησης που μελέτησε την προγνωστική σημασία των παραμέτρων μυοκαρδιακής παραμόρφωσης της αριστερής κοιλίας και του αριστερού κόλπου για τον αιφνίδιο θάνατο και τα ισοδύναμά του, για την εμφάνιση κολπικής μαρμαρυγής και για συμβάματα καρδιακής ανεπάρκειας σε ένα μεγάλο πληθυσμό ασθενών με υπερτροφική μυοκαρδιοπάθεια. Η παρούσα μελέτη συμπεριέλαβε ασθενείς με διεγνωσθείσα υπερτροφική μυοκαρδιοπάθεια, χωρίς σοβαρή βαλβιδική νόσο, χωρίς ιστορικό εμφράγματος του μυοκαρδίου και χωρίς ιστορικό κολπικής μαρμαρυγής. Τελικά, τον πληθυσμό της μελέτης αποτελούσαν 250 ασθενείς (μέση ηλικία 50.8±15.8 έτη, 67.2% άρρενες). Οι παράμετροι μυοκαρδιακής παραμόρφωσης της αριστερής κοιλίας που μελετήθηκαν ήταν το συνολικό επίμηκες strain (GLS), ο ρυθμός μεταβολής του κατά τη συστολή, την πρώιμη και όψιμη διαστολή (GLS-SRs, GLS-SRe και GLS-SRa, αντίστοιχα), το ακτινικό και το κυκλοτερές strain και η μηχανική διασπορά της αριστερής κοιλίας (MD). Αναφορικά με τον αριστερό κόλπο, οι παράμετροι μυοκαρδιακής παραμόρφωσης που μελετήθηκαν ήταν το strain δεξαμενής που αντιστοιχεί στη συστολή της κοιλιας (LAεres), το strain αγωγού που αντιστοιχεί στην πρώιμη διαστολή της κοιλίας (LAεcon), το strain εξώθησης που αντιστοιχεί στην όψιμη διαστολή της κοιλίας (LAεboost) και οι αντίστοιχες τιμές του ρυθμού μεταβολής του strain (LAε-SRs, LAε-SRe και LAε-SRa). Κατά τη διάρκεια μέσης παρακολούθησης 2.4 ± 1.2 ετών, 19 ασθενείς υπέστησαν αιφνίδιο καρδιακό σύμβαμα. To GLS, GLS-SRs, ακτινικό strain, MD, LAεres, LAεcon και LAεboost προέβλεπαν τα αιφνίδια συμβάματα. Οι βέλτιστες τιμές πρόβλεψης ήταν για το LAεres &lt;17%, LAεcon &lt;10%, LAεboost &lt;6%, GLS&gt; -14%, GLS-SRs&gt; -0.8s-1, για το ακτινικό strain &lt;21% και για τη MD&gt; 67ms. Οι βέλτιστες τιμές των τριών strain του αριστερού κόλπου, το GLS &gt;-14% και GLS-SRs &gt;-0.8s-1 προσέφεραν σημαντική αύξηση στην προγνωστική αξία της παρουσίας ≥2 παραγόντων κινδύνου για αιφνίδιο θάνατο. Ωστόσο, μόνο το LAεres &lt;17% και το GLS &gt;-14% προσέφεραν σημαντική αύξηση στην προγνωστική αξία του αλγορίθμου πρόβλεψης αιφνιδίου θανάτου της Ευρωπαϊκής Καρδιολογικής Εταιρίας (HCM Risk-SCD) ( αύξηση του C-statistic από 0.77 σε 0.83, p = 0.02 με την συμμετοχή του LAεres &lt;17% στο μοντέλο επιβίωσης και σε 0.84, p = 0.02 με τη συμμετοχή του GLS &gt;-14% στο μοντέλο). Το GLS και το LAεres είχαν την υψηλότερη αξία για την πρόβλεψη της κολπικής μαρμαρυγής και των συμβαμάτων καρδιακής ανεπάρκειας. Ωστόσο, στα πολυπαραγοντικά μοντέλα μόνο το LAεres ήταν ανεξάρτητος προγνωστικός παράγοντας των δευτερογενών καταληκτικών σημείων. Τέλος, το LAεres ήταν ανεξάρτητος προβλεπτικός παράγοντας της ικανότητας για άσκηση και των επιπέδων αερισμού όπως μετρώνται κατά την καρδιοαναπνευστική δοκιμασία κόπωσης. Συμπερασματικά, το GLS και το LAεres ήταν οι πιο σημαντικοί προγνωστικοί παράγοντες αναφορικά με τις παραμέτρους μυοκαρδιακής παραμόρφωσης της αριστερής κοιλίας και του αριστερού κόλπου, αντίστοιχα, στην υπερτροφική μυοκαρδιοπάθεια. Το LAεres ήταν ο μόνος ανεξάρτητος προγνωστικός παράγοντας για όλα τα καταληκτικά σημεία.
description: Μyocardial deformation parameters of the left ventricle and the left atrium represent echocardiographic indices, measured by the two-dimensional speckle tracking method, from data of two-dimensional echocardiography. The first results for their prognostic value in hypertrophic cardiomyopathy appear promising but rely mainly on small retrospective studies. This study is the first prospective observational study to examine the prognostic significance of left ventricular and left atrial myocardial deformation parameters for sudden cardiac events, atrial fibrillation and heart failure events in a large cohort of patients with hypertrophic cardiomyopathy. The study included patients with diagnosed hypertrophic cardiomyopathy, without concomitant severe valvular disease, prior myocardial infarction and without history of atrial fibrillation. Finally, the study population consisted of 250 patients (mean age 50.8 ± 15.8 years, 67.2% males). The myocardial deformation parameters of the left ventricle that were examined were global longitudinal strain (GLS), strain rate during systole, early and late diastole (GLS-SRs, GLS-SRe and GLS-SRa, respectively), the circumferential and radial strain and the mechanical dispersion of the left ventricle (MD). With respect to the left atrium, the myocardial deformation parameters studied were the reservoir strain corresponding to ventricular systole (LAεres), the conduit strain corresponding to early ventricular diastole (LAεcon), the booster strain corresponding to late ventricular diastole (LAεboost) and the corresponding values of strain rate (LAε-SRs, LAε-SRe and LAε-SRa). During a mean follow-up of 2.4 ± 1.2 years, 19 patients suffered a sudden cardiac event. GLS, GLS-SRs, radial strain, MD, LAεres, LAεcon and LAεboost predicted sudden events. The optimal cut-off values were for LAεres &lt;17%, LAεcon &lt;10%, LAεboost &lt;6%, GLS&gt; -14%, GLS-SRs&gt; -0.8s-1, radial strain &lt;21% and MD&gt; 67ms. The optimal cut-off values of the three strain parameters of the left atrium, GLS&gt; -14% and GLS-SRs&gt; -0.8s-1, provided a significant increase in the prognostic value of the presence of ≥ 2 risk factors for sudden death. However, only LAεres &lt;17% and GLS &gt;-14% conferred a significant increase in the prognostic value of the European Cardiology Society's (HCMRisk-SCD) sudden death prediction algorithm (change in C-statistic from 0.77 to 0.83, p = 0.02 with the inclusion of LAεres &lt;17% in the survival model and to 0.84, p = 0.02 with the inclusion of GLS &gt;-14% in the model). GLS and LAεres had the highest value for predicting atrial fibrillation and heart failure events. However, in multivariable analyses only LAεres remained an independent predictor of the secondary endpoints. Finally, LAεres was an independent predictor of exercise capacity and ventilatory efficiency, measured during the cardiopulmonary exercise testing. In conclusion, GLS and LAeres were the most important prognostic factors with respect to left ventricular and left atrial myocardial deformation parameters, respectively, in hypertrophic cardiomyopathy. However, only LAεres was an independent predictor for all the endpoints of the study.